**Ranglista számítás lehetséges módjai az Aikido sportágban.**

 Mint a legtöbb ember ismeri az Aikidóban nincsenek versenyzések, sem fizikai eredmények ami alapján egy ATP, vagy Élő pontrendszer alapján összemérhetővé, rangsorolhatóvá tenné a sportolókat és az oktató edzőket. A korai hagyományos japán Bushido rendszerben nem lehetett összemérni a harcművészetet művelőket, hiszen az volt az egyedüli a ranglista tetején, aki még élt, a többiek mivel "kikaptak" annulálódtak, soha többet, semmilyen formában nem kerültek még egyszer elő! Éppen ezért volt szükséges a Japán harcművészetek Budo sport irányába való elindítása, mivel a fogyóeszköz, - az ember - azért még értékes volt a régi és az újkori (II. Világháború utáni) Japán korszakban is. Az alapító Ueshiba Morihei még ezen is túlment és a sportot kissé spirituális magasságokba emelte, vallásossága, áhítata átitatta e sport kialakítását, szabályait és művelését. Az Aikido pontrendszerének kialakításának lehetséges változatait éppen ezért a békésebb oldaláról közelítjük meg. Sem a fizikai erőt, sem az erő-állóképességet, és nem is a korcsoportot értékeljük, mint más sportágakban hanem az alábbiakban felsorolt szempontok alapján. Ez valószínű jelenleg nem ad teljesen reális képet, de elegendő alapot adhat a fejlesztéshez és a kezdeti rangsoroláshoz, még nem kiforrott a pontértékek számítása, azonban a gyakorlat és az idő megadhatja majd a helyes értékeléshez a megfelelő szinteket. A pontértékek korrigálásra is kerülhetnek, de addig ezek támpontot adhatnak amíg érvényben vannak. Az anyag nem titkoltan vitaindító is, azonban elősegítheti sokak pozícionálását e sportágban. A következőekben hat értékelési szint kerül kifejtésre.

I. A ranglistaállítás legfontosabb alapja a sportági fokozatok, a kyu és a dan szintek, melyek alapján a sportoló leginkább besorolhatja magát a többiekhez viszonyítva. A kyu, vagyis tanuló fokozatok a szintállítás alapvető mérföldkövei, mely a megfelelő rendszerezés alapján tudásszintről tudásszintre jelzi, ki milyen mértékben sajátította el az Aikido sportot. A kyu fokozat hat szintje az alapokat tükrözi. A kezdő 6. kyu - a mokkyu - az esések gurulások elsajátítását jelzi. Ahogy a színek mélyülnek, úgy alapozódnak meg a különféle technikák is. A színek: citromsárga-narancssárga-zöld-kék-barna, főleg Európában bírnak jelentőséggel, japánban ezek nincsenek is jelezve, hiszen ez ott olyan mint a kisiskolás, hogy hányadik osztályba jár, még nincs képesítése, még nem számít a tudás birtokosának. Itthon a sárga a kezdők színét jelzi, elkezdte és komolyan gondolja a sportolást, már ismer egy-két alapvető fogást és technikát. A narancssárga mutatja, kezd elmélyülni a sportban, már az alapok megvannak, több technikát tud az Aikido alaptechnikáiból. A zöld, mint az éretlen gyümölcs, megvan benne minden, ami a technika jó elsajátításához szükséges, jelentősen több anyagot tud, mint a kezdők, gyarapodtak ismeretei, de még teljesen nem kész. Kék a megvilágosodás színe, a jelentős számú (kb.2664) technika zömét ismeri, alkalmazza, kész az elmélyülésre. Ha barna az öv színe, ismeri az Aikido összes elemét, képes azokat megfelelően alkalmazni, tulajdonképpen kész van a "harcos", ha sikeresen levizsgázik a fekete övre.

Fekete öv: a mesterszint, azonban az első 3 dan fokozat csak a technika elsajátításának szintjét jelzi, tanítani még elvileg nem lehetne vele. Ezeken a szinteken a danosok már maguktól kell, fejlődniük, úgy a pusztakezes, mint a fegyveres harcban otthon kell lenniük, anélkül nincs magasabb fokozatba lépés. Első dan vizsgaanyagában az összes pusztakezes technika számonkért, illetve a kard forgatásának alapjai. A második dan anyaga kiegészül a *tantó* (a kés) használatának és védésének alapjaival. Harmadik dannál pedig a *bokken* (a kard), a *tantó* és a *jo* (hosszú bot) technikái mind számonkérésre kerülnek, tehát kész a "harcos" és képes az addig tanultak átadására is, innen kezdve "*Sensei*"!

*Pontszámítás*: Csak a nemzetközileg elismert dan számít, ahány Dan annyiszor 2 pont, egyéb danok 1-1 pont.

(maximális pontszám 14, mivel hazai danfokozatok lehetőségeit vesszük figyelembe)

Élőpontszámítás az Aikidoban II. rész.

Tehát a korábbi eszmefuttatást folytatva következik a második rész, amely szintén objektív és nem kis mértékben az oktatók felkészültségét, készségeit értékeli. Megemlítjük az összesített pontok maximális értéke 110, mely évenként más és más, adódóan a változó feltételeknek.

II. A sportoló, vagy oktató képzettségi színvonala. Ma Magyarországon sokan úgy oktatnak, hogy sem képzettségük sem képesítésük nincs róla, ez sajnos jellemző az Aikidóra is. Itthon a 30 évvel ezelőtti Segédedzői Oklevél volt az első, melyet az Aikido sportágban meg lehetett szerezni, majd a 2000-es évektől edzői oklevelek lettek kiállítva 2004-ig az új sporttörvény megjelenésig, illetve annak végrehajtására kiadott 2007-es dátumig. Az OKJ-snek minősülő képzések is csak eddig az időpontig voltak lehetségesek. Hátránya, ha nincs hivatalos szakszövetség, akkor nem lehet a sportágban edzőképzés sem. Ha nincs edzőképzés akkor nevesítve a sportágat sem lehetne tanítani. Rekreációs, testnevelő tanári, judós, vagy más képesítés nem felel meg teljesen a képzésnek, hiszem sem szakmai, sem egyéb az Aikido sporthoz köthető speciális képzés nem jelenik meg benne.

Szakedző az Aikido sportágban jelenleg még nincs. Pedig a képzés/képzettség jelentős ranglista állítási, értékelhető pontszámokat hozhatna hazai szinten, hiszen a szakmai tudás mellett a mai tudományos és sportkutatási területek ismerete elengedhetetlen egy megfelelő színvonalú sportági kultúrához. Léteznek külföldi, főleg japán Aikido oktatói licencek. Az Aikikai 3 dantól adományozhat, az IMAF szintén 3 dantól különböző szintű ún. Official Instructor License, "OIL"-t adhat ki, itt viszont vizsgát kell letenni érte. Mindkét kiadott liszensz nemzetközi érvényű, azonban a hazai jogszabályi környezetben ezek nem igazán érvényesíthető papírok, honosításuk szintén a Szakszövetség meglétét követelik meg.

*Pontszámítás*: Segédedzői diploma nevesített Aikido sportágból 6 pont, más sportból (pl.: testnevelő tanári, judo és rekreáció) 3 pont. Edzői diploma a szakmában 12 pont, más sportágban 6, halmazat esetén (segédedzői és edzői is) +3 pont. Szakedzői 18 pont, más sportágból 12. (maximális pontszám 18)

Élőpontszámítás az Aikidoban III.

Az első két részben az Aikido ranglista állítás két objektív, és alapvető számítását vettük figyelembe, a harmadik rész kicsit érdekesebb lesz. Ez is objektív, azonban értékelése, pontszámítása eltérő lehet. Amit az értékelésnél figyelembe kell és lehet venni, az az oktatással és magával az Aikido sporttal eltöltött idő hossza. Nem hagyható figyelem nélkül az Aikido sportért végzett közösségi munka, esetleg megírt tanulmány vagy könyv.

III. Az oktatás színvonalát persze a sportban oktatással eltöltött idő is emeli, hiszen a rutin a gyakorlatok és a képességek idővel csiszolódnak, elvileg magasabb szintre emelkednek. A betöltött életkor elvileg nem számít, hiszen fiatalon lehet jobb erőnlét, viszont korosabban már inkább a technikai tudás jön az előtérbe. Első danra diplomát 14. éves kor után lehet tenni, oktatói munkát pedig csak 18. éves kor után lehet végezni. Érdekesség, ahogy az életkorral halad az Aikidós, úgy áll át a technikai tudása az erősportból a lágyabb technikai munkára, azaz sokkal kevesebb energiával ugyanazt az eredményt éri el... Hatásosabban használja fel tudását és erőit, néha-néha már intuíciói kerülnek előtérbe.

*Pontszámítás*: Külön értékelve a sportban oktatással eltöltött időt maximum 40 évre évenként 1pont, utána nincs pluszpont. Tanulmány, könyv, vagy oktatói liszensz esetleg magasabb szintű külföldi diplomamunka 5-5 ponttal emelheti az egyéni pontértéket, max 10 ponttal.

(maximális pontszám 40+10)

Ranglista állítás az Aikido sportban IV. rész

Külön említést érdemel az oktatásban való részvétel!

IV. Értékelésben számít, hogy egyesületi vagy egyéni sportvezető-e az illető? Sokan próbálták azt az utat is megvalósítani, hogy különválasszuk, az az oktató aki egyedül a sportból él, vagy pedig aki mellékfoglalkozásként "űzi" e sportot. Természetesen érdekes a kérdés, hiszen aki profin csinálja, az ebből is él. De felmerül, követelményszintje lehet-e olyan magas, hiszen ha sokat követel a tanítványoktól akkor azok elmaradnak, ezáltal bevétele is jelentősen megcsappanhat, azonban jó szintű edzéseket kell tartania, mert ellenkező esetben szintén elhagyják tanítványai.

Azok pedig, akik másodállásban csinálják, nem ebből élnek, őket a "szeretet" hajtja. Magas szintű követelményük javukat szolgálja, kis csoport=jobb felkészítés, nagyobb odafigyelés az emberekre a technikai színvonal fenntartására. Ugyanakkor a kis csoport révén nem biztos, hogy kontrollként szolgálhatnak saját tanítványai, bennfentesség alakulhat ki.

A két forma, a profi és az amatőr kiegyensúlyozza belső előnyeit és hátrányait.

*Pontszámítás*: Különbséget nem téve mindkét esetben pontszámításba 3-3 pont annak, akik saját klubot vezet, és nem csak valakihez járnak danosként. Plusz 1 pont ha klubjában/klubjaiban 20 fő feletti a létszám.

(maximális pontszám 4)

V. Az oktatás terén végzett tevékenységet jól tükrözi a klubban a danosok létszáma, azonban ezt nem tartom súlyozottnak, mivel sokan a dan fokozataikat csak vizsgára felkészülésnél használják. Az igazi Aikidósok oktatnak és nem "csak" másokhoz járnak edzeni. Önálló életüket csak akkor tekinthetjük mesterinek, ha a tudásuk alapján az oktatásra is képesek. Tanulni vagy tanítani a különbség szerintem nagy, csak az tud tanítani, aki ismeri a technika és a tanítás minden csínját-bínját. Embereit képes felkészíteni ugyanarra az útra amin ő is végigment.

*Pontszámítás*: Minden a klubban edző danos 1/2 pont max 10 főig, az önálló klubvezetők 2-2 pont 3 klubig.

(maximális pontszám 11)

VI. Utoljára hagytam a külföldi és hazai kapcsolattartást, a hazai Aikidós életért tett tevékenységet. Ez a sportágunkban szinte elengedhetetlen. Az alapító az Aikido sportot először nem üzleti vállalkozásnak művelte, azonban Japán II. világháborús veresége szegénységbe sodorta a japán embereket is. Először az alapító fia kezdte sajátos franchise rendszerbe szervezni a sportot és ez a felfogás mai napig kihat rá. A nemzetközi kapcsolatokat is ez határozza meg, ki milyen módon támogatja az alapítók japán alapítványát, úgy anyagilag, mint erkölcsileg, ki hogyan tart kapcsolatot a központtal, az instruktorait milyen gyakorisággal hívja meg. Az évi rendszerességgel meghívott külföldi mesterek ennek ellenére gyakran nem az alapító által küldöttek. Igazából a szintet az jelenti, hogy hazai és nemzetközi tábort ki szervez azon milyen létszámban jelennek meg, vannak-e külföldi Aikidósok is.

*Pontszámítás*: A hazai sportéletben betöltött pozíció, tevékenység a szakszövetség munkájában 5 pont. Nemzetközi kapcsolattartás az Aikido alapítvánnyal 3 pont. Hazai edzőtábor szervezése 3 pont , nemzetközi edzőtábor szervezése 5 pont ami pontérték számítása az utolsó öt évre vonatkozik egyszeresen.

(maximális pontszám 13)

**Összegzés**:

A korrekt hozzáállás megköveteli tőlem, hogy magamat értékeljem, illetve az általam ismert mesterek közül a legtöbb pontot elérőt is minősítsem.

Saját és általam a hazai legjobbnak tartott K.O értékei a fentiek alapján tehát:

 SK. K.O.

I. Nemzetközi dan-fokozat: 8 12

II. Oktatói szint: edzői diploma 12 12

 más sportág 3 3

III. oktatással eltöltött idő 35 26

 könyv - 5

 oktatói liszensz 5 5

IV. Saját klub alapján: 3+1 3+1

V. A dan-fokozatos tagok: 2+4 15+8

VI. Aikidóért végzett tevékenység:

 pozíció 5 5

 nemzetközi kapcsolat - 3

 hazai tábor 3 3

 nemzetközi tábor - 5

***Mindösszesen***: 81 **106**

Budapest, 2015. február 25.

 Zabó Ákos